Алсу Тимергалина

**Алсу Тимергалина**, Алсу Адлер кызы Тимергалина (*Юсупова*) (*[[1960 ел]]ның [[28 август]]ы, [[ССРБ]], [[РСФСР]], [[ТАССР]], [[Казан]]*) — рәссам (*график*), нәкышчы, декоратив-гамәли сәнгатьче. РФ рәссамнар берлеге (*2006 елдан*) һәм Татарстан рәссамнар берлеге (*[[1995 ел]]дан*) әгъзасы. Татарстанның атказанган сәнгать эшлеклесе.

## Тәрҗемәи хәле

1960 елның 28 августында Казанда фантаст язучы Адлер Тимергалин (*[[1931 ел|1931]]—[[2013 ел|2013]]*) гаиләсендә туган. Тамырлары Татарстанның Сарман районы Иске Минзәләбаш авылыннан. Казанда сынлы сәнгать мәктәбен  (*Рәшит Төхбәтуллин классы*), Казан сәнгать укуханәсен (*[[1979 ел|1979]]*), И. Я. Яковлев исемендәге  Чуаш дәүләт педагогика институтының (*[[1930 ел|1930]]—[[1998 ел]]ларда институт, [[1998 ел]]дан [[И. Я. Яковлев исемендәге Чуаш дәүләт педагогика университеты)|университет]]*) сәнгать-графика факультетын тәмамлаган.
Татарстан китап нәшриятының сәнгать редакциясендә эшли башлый, өлкән  мөхәррир була. Вакытлы матбугатта (*[[Идел (журнал)|«Идел»]], «[[Татарстан яшьләре]]», [[Сөембикә (журнал)|«Сөембикә»]]*) эшли.
Соңгы эш урыны — «Түгәрәк уен» журналы редакциясендә бизәүче-иллюстратор.

## Иҗаты
Күпкырлы рәссам: график рәсемнәр, натюрморт, майлы буяу белән ясалган картиналары бар.
Иҗатының саллы бер өлеше (*китап бизәү*) Татарстан китап нәшрияты, вакытлы матбугат (*[[Идел (журнал)|«Идел»]], «[[Татарстан яшьләре]]», [[Сөембикә (журнал)|«Сөембикә»]]*) белән бәйле.
Бизәгән китаплары: Шәүкәт Галиевның «Куян зарядка ясый», Муса Җәлилнең «Кызыл ромашка»сы, Адлер Тимергалинның «Карурман аша» (*[[2011 ел|2011]]*) китабы һәм икетомлыгы, 5 китаптан торган «Балачак энциклопедиясе», Габдулла Тукайның «Шүрәле»се, Роберт Әхмәтҗановның «Орчык җыры»,  татар халык әкиятләре һ. б.
Майлы буяулар белән язган XX гасыр башы шәһәр күренешләре урын алган «Иске Казан», «Казан» .
Декоратив-гамәли сәнгать үрнәкләре: автор курчаклары, батикка ясалган эшләр.
Кайбер әсәрләрен авангард стилендә яза: «Җиде кыз», «Кызлар әйлән-бәйләне» һ. б.

Шәхси күргәзмәләре: Казанда «Парижский дом Д`Эль» галереясы, 2002; Яшел Үзән шәһәр галереясы, сентябрь, 2005; «Казан» ММҮ, сентябрь-декабрь, 2005; Казанның «Хәзинә» милли сәнгать галереясы, ноябрь, 2010; Йошкар Олада Республика татар мәдәнияте үзәге, Мари Ил, декабрь, 2014; Сарман районы Җәлил бистәсенең сәнгать мәктәбе, апрель, 2015; Казанның «Хәзинә» милли сәнгать галереясы, август, 2015  һ. б.
Шәһәр, зона, Россиякүләм (*«Зур Идел», [[1998 ел|1998]]; [[2004 ел|2004]]; [[2008 ел|2008]], [[Чабаксар]]; [[Самар]]; [[2009 ел|2009]], [[Мәскәү]]; [[2010]], [[Түбән Новгород]]*), чит илләрдә (*[[Фәтхия (шәһәр)|Фәтхия]], [[Истанбул]], [[Төркия]], [[2004 ел|2004]]; [[Минск]], [[Беларус]], [[2009 ел|2009]] һ. б.*) күргәзмәләрдә катнаша.  
Эшләре «Казан» милли мәдәният үзәгенең музеенда,  ТР милли музеенда, ТР сынлы сәнгать музеенда, ТҮРКСОЙ тупланмасында, РФнең Истанбулдагы вәкиллегендә һәм РФ, Алмания, Испания, Көньяк Кореяда шәхси тупланмаларда саклана.

## Гаиләсе
Әтисе Адлер Тимергалин (*[[1931 ел|1931]]—[[2013 ел|2013]]*). Энесе (*әти бер, әни башка*)  Рөстәм.
Ире Ренат Кәримов, Россия Рәссамнар берлеге әгъзасы. 
Кызы Вероника, герман-роман телләре буенча КФУ  тәмамлаган, дизайнер булып эшли.

## Бүләкләре, мактаулы исемнәре
* Татарстанның атказанган сәнгать эшлеклесе

## Искәрмәләр

## Әдәбият
# *[[Луиза Янсуар]].*  Аның зәңгәр мәмләкәтендә.  «Сөембикә», 2015 ел, сентябрь, 64нче бит. ISSN 0869-1398

## Сылтамалар

* Рәссам Алсу Тимергалина. Вконтакте сәхифәсе
*    Юсупова Алсу Адлеровна. ArtNow 
*  Тимергалина Алсу Адлеровна. Книга 3000 
*  Сайт shuralina.  DeviantArt 

## Моны да карагыз

Төркем:Әлифба буенча рәссамнар
Төркем:Татар рәссамнары
Төркем:Татарстан рәссамнары
Төркем:Казан сынлы сәнгать укуханәсен тәмамлаучылар
Төркем:Чуаш дәүләт педагогика университетын тәмамлаучылар
Төркем:Татарстанның атказанган сәнгать эшлеклеләре